----

----

I Informacija

Taryba

----

TARYBOS SPRENDIMAS

2006 m. gruodžio 18 d.

dėl Švietimo ir mokymo architektūros srityje patariamojo komiteto narių ir pakaitinių narių skyrimo

(2006/C 320/01)

EUROPOS SĄJUNGOS TARYBA,

atsižvelgdama į Europos bendrijos steigimo sutartį,

atsižvelgdama į 1985 m. birželio 10 d. Tarybos sprendimą 85/385/EEB, įsteigiantį Švietimo ir mokymo architektūros srityje patariamąjį komitetą, ypač į jo 3 ir 4 straipsnius, (1)

atsižvelgdama į tai, kad pagal minėto sprendimo 3 straipsnį komitetą sudaro trys ekspertai iš kiekvienos valstybės narės ir po pakaitinį narį kiekvienam iš šių ekspertų; atsižvelgdama į tai, kad pagal to paties sprendimo 4 straipsnį ekspertų ir pakaitinių narių kadencija yra treji metai ir nario kadencija baigiasi anksčiau nei po trejų metų, jei jis atsistatydina, dėl jo mirties ar jį pakeitus kitu nariu; tokiu atveju kitas asmuo paskiriamas likusiam kadencijos laikui,

atsižvelgdama į tai, kad 2006 m. kovo 9 d. Sprendimu 2006/C68/03 (2) Taryba paskyrė Švietimo ir mokymo architektūros srityje patariamojo komiteto narius ir pakaitinius narius trejų metų laikotarpiui nuo sprendimo priėmimo dienos,

atsižvelgdama į tai, kad septynių valstybių narių vyriausybės pateikė kandidatus šių narių ir pakaitinių narių skyrimui ar pakeitimui,

NUSPRENDĖ:

Vienintelis straipsnis

Nuo šio sprendimo dienos iki 2009 m. kovo 9 d. Švietimo ir mokymo architektūros srityje patariamojo komiteto nariais ir pakaitiniais nariais skiriami šie asmenys:

A.   PROFESIJĄ PRAKTIKUOJANTYS EKSPERTAI

B.   UNIVERSITETO ARBA LYGIAVERTĖS MOKYMO ĮSTAIGOS ARCHITEKTŪROS SRITYJE EKSPERTAI

C.   VALSTYBĖS NARĖS KOMPETENTINGŲ INSTITUCIJŲ EKSPERTAI

Priimta Briuselyje, 2006 m. gruodžio 18 d.

Tarybos vardu

Pirmininkas

J.-E. ENESTAM

----

(1)OL L 223, 2005 08 21, p. 26-27.

(2)OL C 68, 2006 03 21, p. 6-8.

----

----

Pranešimas asmenims/grupėms/subjektams, kurie Tarybos sprendimu 2006/1008/EB yra įtraukti į asmenų, grupių ir subjektų, kuriems taikomas Reglamentas (EB) Nr. 2580/2001, sąrašą

(2006/C 320/02)

Toliau pateikta informacija yra skirta asmenims, grupėms ar subjektams, išvardytiems gruodžio 21 Tarybos sprendimo 2006/1008/EB (1) priede pateikiamame sąraše.

Europos Sąjungos Taryba nustatė, kad asmenys, grupės ar subjektai, kurie yra įtraukti į pirmiau nurodytą sąrašą, dalyvauja teroro aktuose, kaip apibrėžta atitinkamuose ES teisiniuose dokumentuose, todėl pirmiau nurodytu sprendimu jie buvo įtraukti į asmenų, grupių ir subjektų, kuriems taikomos ribojančios priemonės, numatytos 2001 m. gruodžio 27 d. Tarybos reglamente (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, sąrašą (2). Šiame reglamente numatoma įšaldyti visas lėšas, finansinį turtą ir ekonominius išteklius, priklausiančius atitinkamiems asmenims, grupėms ar subjektams, ir tai, kad jie negali tiesiogiai ar netiesiogiai naudotis lėšomis, kitu finansiniu turtu ar ekonominiais ištekliais.

Atitinkamų asmenų, grupių ar subjektų dėmesys atkreipiamas į galimybę teikti paraiškas susijusių valstybių narių kompetentingoms institucijoms, išvardytoms reglamento priede, siekiant gauti leidimą naudoti įšaldytas lėšas svarbiausioms reikmėms arba konkretiems mokėjimams (plg. reglamento 5 straipsnis).

Atitinkami asmenys, grupės ar subjektai gali pateikti prašymą gauti Tarybos motyvų, dėl kurių jie buvo įtraukti į pirmiau nurodytą sąrašą, pareiškimą (išskyrus atvejus, kai motyvų pareiškimas jau buvo jiems pateiktas). Jie taip pat gali pateikti Tarybai prašymą, pridėdami patvirtinamuosius dokumentus, kad sprendimas įtraukti juos į pirmiau nurodytą sąrašą turėtų būti svarstomas dar kartą.

Tokie prašymai turėtų būti siunčiami šiuo adresu: Europos Sąjungos Taryba (UNSCR 1373 designations), Rue de la Loi 175, B-1048 Briuselis.

Taip pat atkreipiamas dėmesys į galimybę kiekvienam atitinkamam asmeniui, grupei ar subjektui apskųsti Tarybos sprendimą Europos Bendrijų Pirmosios instancijos teisme laikantis Europos bendrijos steigimo sutarties 230 straipsnio 4 ir 5 dalyse nustatyt sąlygų.

----

(1)OL L 379, 2006 12 28.

(2)OL L 344, 2001 12 28, p. 71.

----

----

TARYBOS SPRENDIMAS

2006 m. gruodžio 18 d.

Laisvo darbuotojų judėjimo patariamojo komiteto Italijai, Maltai ir Švedijai atstovaujančių narių ir pakaitinių narių skyrimo

(2006/C 320/03)

EUROPOS SĄJUNGOS TARYBA,

atsižvelgdama į 1968 m. spalio 15 d. Tarybos reglamentą (EEB) Nr. 1612/68 dėl laisvo darbuotojų judėjimo Bendrijoje (1), ypač į jo 26 ir 27 straipsnius,

atsižvelgdama į valstybių narių vyriausybių Tarybai pateiktus kandidatų sąrašus,

kadangi:

NUSPRENDĖ:

Vienintelis straipsnis

Laisvo darbuotojų judėjimo patariamojo komiteto nariais ir pakaitiniais nariais kadencijai iki 2008 m. rugsėjo 13 d. skiriami:

I.   VYRIAUSYBIŲ ATSTOVAI

II.   DARBUOTOJŲ ORGANIZACIJŲ ATSTOVAI

III.   DARBDAVIŲ ORGANIZACIJŲ ATSTOVAI

Priimta Briuselyje, 2006 m. gruodžio 18 d.

Tarybos vardu

Pirmininkas

J.-E. ENESTAM

----

(1)OL L 257, 1968 10 18, p. 2.

(2)OL C 242, 2006 10 7, p. 1.

----

Komisija

----

Euro kursas (1)

2006 m. gruodžio 27 d.

(2006/C 320/04)

1 euro= 

----

(1)

Šaltinis: valiutų perskaičiavimo kursai paskelbti ECB.

----

----

Pranešimo dėl koncentracijos atšaukimas

(Byla Nr. COMP/M.4209 — Thule/Schneeketten)

(Tekstas svarbus EEE)

(2006/C 320/05)

2006 m. liepos 10 d. Europos Bendrijų Komisija gavo pranešimą dėl siūlomos Thule ir Schneeketten koncentracijos. 2006 m. gruodžio 20 d. pranešusiosios šalys informavo Komisiją, kad jos atšaukė savo pranešimą.

----

----

Pranešimas apie antidempingo priemonių, taikomų Kinijos Liaudies Respublikos kilmės tam tikrų gatavų audinių iš poliesterio gijų importui, pakartotinio tyrimo inicijavimą pagal Tarybos reglamento (EB) Nr. 384/96 12 straipsnį

(2006/C 320/06)

Pagal Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau — pagrindinis reglamentas) 12 straipsnį Komisija gavo prašymą ištirti, ar antidempingo priemonės, taikomos Kinijos Liaudies Respublikos kilmės tam tikrų gatavų audinių iš poliesterio gijų importui, turėjo įtakos eksporto kainoms, perpardavimo kainoms ar vėlesnėms pardavimo kainoms Bendrijoje.

1.   Prašymas atlikti peržiūrą

Prašymą 2006 m. lapkričio 13 d. pateikė AIUFFASS (toliau — pareiškėjas) gamintojų, kurie pagamina didžiąją dalį (šiuo atveju daugiau kaip 30 %) visų tam tikrų gatavų audinių iš poliesterio gijų Bendrijoje, vardu.

2.   Produktas

Nagrinėjamasis produktas yra Kinijos Liaudies Respublikos kilmės audiniai iš sintetinių gijinių siūlų, kuriuose poliesterių tekstūruotos arba netekstūruotos gijos sudaro ne mažiau kaip 85 % masės, dažyti (įskaitant baltai dažytus) arba marginti (toliau — nagrinėjamasis produktas), kurio klasifikaciniai KN kodai šiuo metu yra ex 5407 51 00, 5407 52 00, 5407 54 00, ex 5407 61 10, 5407 61 30, 5407 61 90 ir ex 5407 69 10 ir ex 5407 69 90.

Šie KN kodai pateikiami tik kaip informacija.

3.   Galiojančios priemonės

Šiuo metu galiojančios priemonės yra galutiniai antidempingo muitai, nustatyti Tarybos reglamentu (EB) Nr. 1487/2005 (2) Kinijos Liaudies Respublikos kilmės tam tikrų gatavų audinių iš poliesterio gijų importui.

4.   Pakartotinio tyrimo pagrindas

Pareiškėjas pateikė pakankamai įrodymų, patvirtinančių, kad nustačius antidempingo muitus tam tikrų Kinijos Liaudies Respublikos gatavų audinių iš poliesterio gijų importui, sumažėjo eksporto kainos, o perpardavimo kainų ar vėlesnių pardavimo kainų pokytis Bendrijoje buvo nepakankamas.

Iš tiesų, prašyme pateikta įrodymų, kad, nustačius antidempingo priemones, pirmiau minėtos nagrinėjamojo produkto kainos gerokai sumažėjo ir dėl to padidėjo dempingas, kuris stabdė numatytą galiojančių priemonių taisomąjį poveikį.

Pareiškėjas pateikė įrodymų apie tai, kad nagrinėjamasis produktas ir toliau dideliais kiekiais importuojamas iš Kinijos Liaudies Respublikos.

5.   Procedūra

Pasikonsultavusi su Patariamuoju komitetu ir nustačiusi, kad Bendrijos pramonė pateikė prašymą arba toks prašymas buvo pateiktas jos vardu, ir kad yra pakankamai įrodymų, pagrindžiančių tyrimo inicijavimą, Komisija, remdamasi pagrindinio reglamento 12 straipsniu, inicijuoja pakartotinį Kinijos Liaudies Respublikos kilmės tam tikrų gatavų audinių iš poliesterio gijų tyrimą.

a)   Atranka

Atsižvelgdama į akivaizdžiai didelį šiame tyrime dalyvaujančių šalių skaičių, Komisija, remdamasi pagrindinio reglamento 17 straipsniu, gali nuspręsti taikyti atranką.

i)   Kinijos Liaudies Respublikos eksportuotojų ir (arba) gamintojų atranka

Kad Komisijai galėtų nuspręsti, ar atranka yra būtina (o jei būtina, kad galėtų atrinkti bendroves), visų eksportuojančių gamintojų arba jų vardu veikiančių atstovų prašoma Komisijai pranešti apie save ir per 6 dalies b punkto i papunktyje nustatytą laikotarpį bei 7 dalyje nustatyta forma pateikti toliau nurodytą informaciją apie savo bendrovę ar bendroves:

Siekdama gauti informacijos, kuri, jos nuomone, yra reikalinga atliekant eksportuotojų ir (arba) gamintojų atranką, Komisija taip pat kreipsis į eksportuojančios šalies valdžios institucijas ir į visas žinomas eksportuotojų ir (arba) gamintojų asociacijas.

ii)   Importuotojų atranka

Kad Komisija galėtų nuspręsti, ar atranka yra būtina (o jei būtina, kad galėtų atrinkti bendroves), visų importuotojų arba jų vardu veikiančių atstovų prašoma Komisijai pranešti apie save ir per 6 dalies b punkto i papunktyje nustatytą laikotarpį 7 dalyje nurodyta forma pateikti toliau nurodytą informaciją apie savo bendrovę ar bendroves:

Siekdama gauti informacijos, kuri, jos nuomone, yra reikalinga atliekant importuotojų atranką, Komisija taip pat kreipsis į visas žinomas importuotojų asociacijas.

iii)   Galutinė atranka

Visos suinteresuotosios šalys, kurios nori pateikti bet kokios atrankai svarbios informacijos, privalo tai padaryti per 6 dalies b punkto ii papunktyje nustatytą laikotarpį.

Komisija nori pranešti šalims, kad atliekant atranką pirmenybė bus teikiama, kiek įmanoma, į tyrimo, po kurio buvo nustatytos šiuo metu taikomos priemonės, atranką įtrauktomis šalimis.

Galutinę atranką Komisija ketina atlikti pasitarusi su atitinkamomis šalimis, kurios pareiškė norą būti atrinktos.

Atrinktos bendrovės privalo pateikti klausimyno atsakymus per 6 dalies b punkto iii papunktyje nustatytą laikotarpį ir privalo bendradarbiauti vykstant tyrimui.

Jei bus bendradarbiaujama nepakankamai, Komisija, vadovaudamasi pagrindinio reglamento 17 straipsnio 4 dalimi ir 18 straipsniu, gali padaryti išvadą remdamasi turimais faktais. Kaip paaiškinta 8 dalyje, išvada, padaryta remiantis turimais faktais, atitinkamai šaliai gali būti ne tokia palanki.

b)   Klausimynai

Siekdama gauti informacijos, kuri, jos nuomone, reikalinga tyrimui, Komisija nusiųs klausimynus atrinktiems Kinijos Liaudies Respublikos eksportuotojams ir (arba) gamintojams, eksportuotojų ir (arba) gamintojų asociacijoms, atrinktiems importuotojams, prašyme nurodytoms importuotojų asociacijoms arba tyrime, po kurio nustatytos šioje peržiūroje nagrinėjamos priemonės, bendradarbiavusioms importuotojų asociacijoms bei atitinkamos eksportuojančios šalies valdžios institucijoms.

Bet kokiu atveju, visos suinteresuotosios šalys nedelsdamos turėtų faksu kreiptis į Komisiją, kad sužinotų, ar jos yra minimos prašyme, ir, prireikus, prašyti klausimyno per šio pranešimo 6 dalies a punkto i papunktyje nustatytą laikotarpį, atsižvelgiant į tai, kad šio pranešimo 6 dalies a punkto ii papunktyje nustatytas laikotarpis taikomas visoms suinteresuotosioms šalims.

c)   Informacijos rinkimas ir suinteresuotųjų šalių išklausymas

Visos suinteresuotosios šalys raginamos pareikšti savo nuomonę, pateikti kitą nei klausimyno atsakymai informaciją bei patvirtinamuosius dokumentus. Šią informaciją ir patvirtinamuosius dokumentus Komisija turi gauti per 6 dalies a punkto ii papunktyje nustatytą laikotarpį.

Be to, Komisija gali išklausyti suinteresuotąsias šalis, jei jos pateikia prašymą, kuriame nurodo konkrečias priežastis, dėl kurių jas reikėtų išklausyti. Tokį prašymą privalu pateikti per 6 dalies a punkto iii papunktyje nustatytą laikotarpį.

6   Terminai

a)   Bendri terminai

i)   Laikotarpis, per kurį šalys turi paprašyti klausimyno

Visos suinteresuotosios šalys, kurios nebendradarbiavo tyrime, po kurio nustatytos šioje peržiūroje svarstomos priemonės, turėtų prašyti klausimyno kuo greičiau, bet ne vėliau kaip per 15 dienų nuo šio pranešimo paskelbimo Europos Sąjungos oficialiajame leidinyje.

ii)   Laikotarpis, per kurį šalys turi pranešti apie save, pateikti klausimyno atsakymus ir kitą informaciją

Visos suinteresuotosios šalys, jei atliekant tyrimą reikia atsižvelgti į jų pastabas, privalo pranešti apie save Komisijai, pareikšti savo nuomonę ir pateikti klausimyno atsakymus arba kitą informaciją per 40 dienų nuo šio pranešimo paskelbimo Europos Sąjungos oficialiajame leidinyje dienos, jeigu nenurodyta kitaip. Atkreipiamas dėmesys į tai, kad daugumos pagrindiniame reglamente išdėstytų procesinių teisių įgyvendinimas priklauso nuo to, ar per minėtą laikotarpį šalis pranešė apie save.

iii)   Išklausymas

Per tą patį 40 dienų laikotarpį visos suinteresuotosios šalys taip pat gali kreiptis į Komisiją, kad ši jas išklausytų.

b)   Konkretus laikotarpis, susijęs su atranka

7.   Rašytiniai pareiškimai, klausimyno atsakymai ir susirašinėjimas

Visa suinteresuotųjų šalių informacija ir prašymai turi būti pateikiami raštu (ne elektronine forma, nebent nurodyta kitaip), nurodant suinteresuotosios šalies pavadinimą, adresą, e. pašto adresą, telefono ir fakso numerius. Visa rašytinė informacija, įskaitant informaciją, kurios prašoma šiame pranešime, klausimyno atsakymus ir slaptą suinteresuotųjų šalių susirašinėjimą, ženklinama „riboto naudojimo“ (4) grifu, ir pagal pagrindinio reglamento 19 straipsnio 2 dalies nuostatas kartu pateikiamas nekonfidencialus variantas, paženklintas „SUINTERESUOTOSIOMS ŠALIMS SUSIPAŽINTI“.

Komisijos adresas susirašinėjimui:

8.   Nebendradarbiavimas

Tais atvejais, kai suinteresuotoji šalis atsisako leisti susipažinti su būtina informacija, jos nepateikia per nustatytą laikotarpį arba akivaizdžiai trukdo tyrimui, pagal pagrindinio reglamento 18 straipsnį išvados (teigiamos arba neigiamos) gali būti daromos remiantis turimais faktais.

Nustačius, kad suinteresuotoji šalis pateikė melagingą ar klaidinančią informaciją, į ją neatsižvelgiama, o remiamasi turimais faktais pagal pagrindinio reglamento 18 straipsnį. Jei suinteresuotoji šalis nebendradarbiauja arba bendradarbiauja tik iš dalies, ir remiamasi turimais faktais, rezultatas gali būti mažiau palankus tai suinteresuotajai šaliai nei tuo atveju, jei ji būtų bendradarbiavusi.

9.   Galimybė prašyti atlikti peržiūrą pagal pagrindinio reglamento 11 straipsnio 3 dalį

Jei bet kuri tyrimo šalis mano, kad priemonių lygmens peržiūra yra pateisinama norint sudaryti galimybę iš dalies keisti (t. y. padidinti arba sumažinti) priemonių lygmenį, ta šalis gali prašyti atlikti peržiūrą pagal pagrindinio reglamento 11 straipsnio 3 dalį.

Šalys, norinčios prašyti tokios peržiūros, kuri būtų atliekama nepriklausomai nuo šiame pranešime minimos absorbcijos peržiūros, gali kreiptis į Komisiją pirmiau nurodytu adresu.

10.   Tyrimo tvarkaraštis

Pagal pagrindinio reglamento 12 straipsnio 4 dalį pakartotinis tyrimas bus baigtas per 9 mėnesius nuo šio pranešimo paskelbimo Europos Sąjungos oficialiajame leidinyje dienos.

----

(1)OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17).

(2)OL L 240, 2005 9 16, p. 1.

(3)  Norėdami sužinoti susijusių bendrovių sąvokos apibrėžtį, žr. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas, 143 straipsnį (OL L 253, 1993 10 11, p. 1).

(4)  Tai reiškia, kad dokumentas yra skirtas tik vidaus naudojimui. Jis apsaugotas pagal Europos Parlamento ir Tarybos reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais 4 straipsnį (OL L 145, 2001 5 31, p. 43). Pagal pagrindinio reglamento 19 straipsnį ir PPO Susitarimo dėl 1994 m. GATT VI straipsnio įgyvendinimo (Susitarimo dėl antidempingo) 6 straipsnį tai yra konfidencialus dokumentas.

----

----

Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

(2006/C 320/07)

Šis paskelbimas suteikia teisę užprotestuoti paraišką pagal Tarybos reglamento (EB) Nr. 510/2006 7 straipsnį. Pranešimai apie prieštaravimus turi būti perduoti Komisijai per šešis mėnesius nuo šio paskelbimo datos.

SANTRAUKA

TARYBOS REGLAMENTAS (EB) Nr. 510/2006

Įregistravimo paraiška pagal 5 straipsnį ir 17 straipsnio 2 dalį

„MEJILLÓN DE GALICIA“ arba „MEXILLÓN DE GALICIA“

EB Nr.: ES/PDO/005/0156/10.10.2000

SKVN (X) SGN ( )

Ši santrauka yra parengta informacijos tikslais. Suinteresuotosioms šalims rekomenduojama susipažinti su nesutrumpinta produkto specifikacija, kurią galima gauti 1 dalyje nurodytose nacionalinėse institucijose arba Europos Komisijoje (1).

1.   Valstybės narės kompetentinga tarnyba:

2.   Pareiškėjų grupė:

3.   Produkto tipas:

1.7 klasė.: Švieži — žuvys, moliuskai, vėžiagyviai ir žuvų, moliuskų, vėžiagyvių produktai

4.   Specifikacijos aprašymas (4 straipsnio 2 dalyje nurodytų sąlygų santrauka)

----

(1)  Europos Komisija, Žemės ūkio generalinis direktoratas, Žemės ūkio produktų kokybės kontrolės padalinys, — B-1049 Briuselis

----

----

VALSTYBĖS PAGALBA

Komisijos komunikatas kitoms valstybėms narėms ir kitoms suinteresuotoms šalims pagal EB sutarties 88 straipsnio 2 dalį

Valstybės pagalba C 25/2006 (Ex E 1/2006) — 2007–2013 m. nacionalinės regioninės pagalbos gairės — atitinkamos priemonės — Vokietija

(Tekstas svarbus EEE)

(2006/C 320/08)

2006 m. lapkričio 22 d. laišku Komisija informavo Vokietija apie savo sprendimą baigti EB sutarties 88 straipsnio 2 dalyje numatytą procedūrą.

----

(1)OL L 83, 1999 3 27, p. 1.

(2)OL C 194, 2006 8 18.

----

----

Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

(2006/C 320/09)

Šis paskelbimas suteikia teisę užprotestuoti paraišką pagal Tarybos reglamento (EB) Nr. 510/2006 7 straipsnį. Pranešimai apie prieštaravimus turi būti perduoti Komisijai per šešis mėnesius nuo šio paskelbimo datos.

SANTRAUKA

TARYBOS REGLAMENTAS (EB) Nr. 510/2006

Įregistravimo paraiška pagal 5 straipsnį ir 17 straipsnio 2 dalį

„CAFÉ DE COLOMBIA“

EB Nr.: CO/PGI/0467/08.06.2005

SKVN ( ) SGN ( X )

Ši santrauka yra parengta informacijos tikslais. Suinteresuotosioms šalims rekomenduojama susipažinti su nesutrumpinta produkto specifikacija, kurią galima gauti 1 dalyje nurodytose nacionalinėse institucijose arba Europos Komisijoje (1).

1.   Trečiosios šalies kompetentinga institucija

2.   Pareiškėjų grupė:

3.   Produkto tipas:

1.8 klasė (Sutarties I priede nurodyti kiti produktai): Kava (Sutarties I priedo 9 skyrius)

4.   Specifikacijos aprašymas (4 straipsnio 2 dalyje nurodytų sąlygų santrauka)

4.1.   Produkto pavadinimas: „Café de Colombia“

4.2.   Aprašymas: „Café de Colombia“ tai kava, kuri auginama specifikacijose nurodytoje Kolumbijos kavos auginimo teritorijoje ir atitinka eksporto standartus, kuriuos nustato Nacionalinis kavos augintojų komitetas. Pagaminta kava yra: švelni, be pašalinių nemalonių prieskonių, vidutinio (didelio) rūgštingumo ir stiprumo, išskirtinio ir sodraus aromato.

Kolumbijos kavos auginimo teritorijoje auginamos tik Arábica rūšies kavos pupelės. Pagrindinės Kolumbijoje auginamų Arábica rūšies kavos pupelių veislės yra: Caturra, Típica, Borbón, Maragogipe, Tabi, Colón, San Bernardo ir Colombia, dabar vadinama Castillo. Žalia ir perdirbta „Café de Colombia“ kava gali būti pagaminta iš vieno šių tipų ar veislių, arba jų mišinio. Todėl tik vartotoją pasiekusi kava, kuri yra pagaminta iš 100 % „Café de Colombia“ kavos pupelių, nesvarbu ar iš žalių, ar skrudintų, turi pirmiau minėtas savybes.

4.3.   Geografinė teritorija: Tai teritorija Kolumbijos Respublikoje, kuri yra 400–2 500 m virš jūros lygio tarp 1° – 11° 15' Šiaurės platumos ir 72° — 78° Vakarų ilgumos.

Bet kuriuo atveju pabrėžiama, kad geografinė teritorija neapima visos Kolumbijos Respublikos teritorijos.

4.4.   Kilmės įrodymas: Produkto atsekamumas užtikrinamas šiuose etapuose:

Gamintojų priežiūra. Priežiūra vykdoma naudojantis Sistema de Información Cafetero (SICA) duomenų baze, kurioje renkami duomenys apie kiekvieną Kolumbijos kavos auginimo teritoriją ir kiekvieną plantaciją, įskaitant atitinkamas kavos partijas. Ši duomenų rinkimo sistema yra Plantacijų administracijos duomenų bazės dalis.

Kavos su luobelėmis ir išlukštentos kavos kontrolė vykdoma pildant teisinius dokumentus, pavyzdžiui „Guías de tránsito“, ir tikrinant įsigytą žaliavą saugojimo arba lukštenimo įmonėse, kurioms taikomi registravimo ir veiklos vykdymo reikalavimai.

Žalios kavos kontrolė. Po to, kai kavos pupelės palieka lukštenimo įmones, jos tinkamai registruojamos pagal 2002 m. Nacionalinio kavos augintojų komiteto nutarimą Nr. 1. 1999 m. Kolumbijos nutarime Nr. 2685 nurodytas „Guía de tránsito“ vis dar yra teisinis dokumentas, kuris turi būti pateikiamas su kiekviena eksportui skirta kavos partija.

Eksporto kontrolė. Eksportuotoją, kuris pateikia savo „Guía de tránsito“ dokumentą, kontroliuoja muitinės įstaigos pareigūnai ir ALMACAFÉ, Nacionalinės kavos augintojų federacijos, įpareigota institucija. Taip pat yra ir eksportuotojų, kurie atitinka 2002 m. Nacionalinio kavos augintojų komiteto nutarimo Nr. 3 kriterijus, registras, kuris tvarkomas pagal 2002 m. Užsienio prekybos ministerijos nutarimą Nr. 355. Be to, uoste ALMACAFÉ atlieka paskutinius patikrinimus, siekdama užtikrinti, kad kava atitinka „Café de Colombia“ kokybės reikalavimus.

Skrudintos kavos kontrolė. Skrudinimo įmonės, kurios yra įsisteigusios Kolumbijoje, taiko 2002 m. Nacionalinio kavos augintojų komiteto nutarimą Nr. 1 dėl „Café de Colombia“ atsekamumo. Skrudintos kavos atsekamumas už Kolumbijos ribų užtikrinamas pagal gerosios praktikos susitarimus su užsienio skrudinimo įmonėmis ir įvairiomis kontrolės priemonėmis, pavyzdžiui, kokybės tyrimais, kuriuos atlieka kontrolės arba tyrimų institucijos.

4.5.   Gamybos būdas: Produkto perdirbimo etapai yra: derliaus nuėmimas, valymas ir lukštenimas:

Derliaus nuėmimas. Kavos pupelių derlius nuimamas praėjus 210–224 dienų po žydėjimo, kai vaisiai dar sirpsta, jau prinokę ar pernokę. Jie selektyviai renkami rankomis po vieną pupelę.

Valymas. Saugomos nuorodos kavos valymo procesas vykdomas naudojant vandenį (drėgnas būdas). Jį sudaro šie etapai: (1) minkštimo pašalinimas, (2) valymas, (3) gleivių pašalinimas (fermentacija), (4) plovimas ir (5) džiovinimas.

Lukštenimas. Lukštenimo mašinose pašalinamas luobelės endokarpis, siekiant gauti kavos pupeles, kurios surūšiuojamos pagal dydį, spalvą ir tankį.

Skrudinimas nebūtinai atliekamas geografinėje teritorijoje. Tai žalios kavos, kuri turi atitinkamas Kolumbijos kavos auginimo teritorijoje užaugintos kavos savybes, kaitinimas prieš galutinį kavos kaip gėrimo paruošimą. Šis procesas suaktyvina organoleptines savybes (švelni, be pašalinių nemalonių prieskonių, vidutinio (didelio) rūgštingumo ir stiprumo, išskirtinio ir sodraus aromato), kurios būdingos žaliai kavai „Café de Colombia“, kuri buvo užauginta Kolumbijos kavos auginimo teritorijoje.

4.6.   Sąsaja: Sąsajos veiksniai:

Geografiniai veiksniai. „Café de Colombia“ kavai specifinių fizinių ir organoleptinių savybių suteikia išskirtinė Kolumbijos kavos auginimo teritorijos geografinė padėtis, klimato sąlygos, ypatinga dirva ir reljefas.

Agroklimatiniai veiksniai. Kolumbijos kavos auginimo teritorija yra Atogrąžų konvergencinėje zonoje (isp. k. Zona de Confluencia Intertropical). Tai reiškia, kad yra dvi derliaus nuėmimo galimybės arba sezonai per metus, o tai kartu su ortografija turi įtakos gausiam lietui ir dideliam kritulių vidurkiui. Be to, šiems krituliams Kolumbijos kavos auginimo teritorijoje poveikio turi ir vietos cirkuliacija tarp kalnų ir slėnių. Tai, kad Atogrąžų konvergencinė zona kavos auginimo teritoriją kerta du kartus, kartu su topografinių veiksnių įvairove užtikrina tinkamą kritulių kiekį ir pasiskirstymą visus metus. Todėl pasėliai gauna reikiamą vandens kiekį iki augimo ciklo pabaigos, o kavamedžiai duoda derlių ištisus metus. Dėl šių agroklimatinių veiksnių Kolumbijos kavos auginimo teritorijoje šviežia kava auginama ištisus metus.

Topografiniai veiksniai. Kolumbijos kavos auginimo teritorija yra Kolumbijos Andų kalnų šlaituose (Sierra Nevada de Santa Marta ir Serranía de la Macarena). Dėl klimato poveikio (pirmiau minėtų kritulių ir temperatūros) ir topografijos susiformuoja specifinė skirtingų dirvos pagrindo mineraloginė sudėtis bei fizinės ir cheminės dirvos savybės. Todėl dirvoje yra labai daug maistinių medžiagų: jos nėra rūgštingos ir gerai sulaiko drėgmę.

Derliaus nuėmimas. Kadangi per metus derlius nuimamas keletą kartų, toje pačioje plantacijoje būna žalių ir prinokusių kavos pupelių. Tai nulemia vieną „Café de Colombia“ kavai būdingų ypatybių — kavos vaisiai selektyviai renkami rankomis po vieną pupelę.

Kiti veiksniai: istoriniai ir tradiciniai, kultūriniai ir socialiniai bei „Café de Colombia“ prestižo veiksniai.

Dėl šių aplinkybių „Café de Colombia“ pripažįstama kokybiška kava, kurios žaliosioms pupelėms būdingas šviežias aromatas ir vidutinė 10– 12 % drėgmė. Eksporto tikslais šios savybės užtikrinamos taikant 2002 m. Nacionalinio kavos augintojų komiteto nutarimą Nr. 5 dėl skrudintos kavos pateikimo.

Trumpai tariant, Kolumbijos kavos auginimo teritorijoje gaminama kava neturi pašalinių nemalonių prieskonių, ji yra vidutinio (didelio) rūgštingumo ir stiprumo, išskirtinio bei sodraus aromato. Šių charakteristikų ir savybių kava įgauna, jei ji gaminama iš Arábica veislės kavamedžių vaisių, kurių plantacijomis rūpinamasi ypač kruopščiai. Baigiant, kolumbietiškos kavos kokybė taip pat priklauso nuo šių bendro pobūdžio veiksnių: nuo drėgno lukštenimo būdo, kuris bus išsamiau paaiškintas toliau, selektyvaus derliaus nuėmimo, kai nemaža darbo dalis atliekama rankomis, nuo to, kad kavos augintojai išmano auginimo tradicijas ir turi patirties, ir nuo kruopštaus atrinkimo ir klasifikavimo procesų taikymo. Visos „Café de Colombia“ kavos savybės priklauso nuo ypatingos Kolumbijos Respublikos dirvos kokybės, nuo šaliai būdingo klimato tropinėse kalnų teritorijose, kavos auginimo teritorijos aukščio virš jūros lygio, sėjos ir derliaus nuėmimo procesų bei procedūrų panašumo ir tarptautinės prekybos reikalavimų. Sudėjus visus šiuos veiksnius, kurie yra išskirtiniai ir būdingi tik Kolumbijos kavos auginimo teritorijai, „Café de Colombia“ kavai buvo pelnyta jos reputacija, šlovė ir pripažinimas visame pasaulyje.

Ypač reikėtų paminėti „Café de Colombia“ prestižą ir reputaciją. Statistikos duomenimis paremtas platus vartotojų pripažinimas rodo, kokia prestižiška yra „Café de Colombia“ ir kokia puiki jos reputacija. Visa tai buvo pasiekta dėl Kolumbijos kavos augintojų pastangų ir jų produkto. Todėl prie specifikacijų pridedami patvirtinti reklaminių kampanijų (kurios buvo pradėtos dar septintajame dešimtmetyje), skirtų susipažinti su „Café de Colombia“, įrodymai. Nuo to laiko „Café de Colombia“ buvo dažnai minima įvairiuose straipsniuose ir spaudos skiltyse, kuriuose apie ją buvo atsiliepiama kaip aukštos kokybės ir prestižinę kavą. Baigiant, Kolumbijos nacionalinė kavos augintojų federacija aktyviai ėmėsi teisinių veiksmų tiek teismo, tiek administraciniu lygiu, dėl gausių mėginimų neteisėtai pasisavinti gerą „Café de Colombia“ vardą arba juo pasinaudoti.

4.7.   Kontrolės įstaiga: 

ALMACAFÉ atitinka standarto ISO 65 reikalavimus ir technines specifikacijas.

4.8.   Ženklinimas etiketėmis: Etiketėje pateikiami šie elementai: nuoroda:: „I.G.P. CAFÉ DE COLOMBIA“.

4.9.   Nacionaliniai reikalavimai: Kolumbijos nacionaliniai įstatymai. Andų bendruomenės nutarimas Nr. 486.

SKVN įregistravimas Kolumbijoje: 2005 m. kovo 4 d. Pramonės ir prekybos kontrolės institucijos sprendimas Nr. 4819.

----

(1)  Europos Komisija, Žemės ūkio generalinis direktoratas, Žemės ūkio produktų kokybės kontrolės padalinys, B-1049 Briuselis.

----

Europos duomenų apsaugos priežiūros pareigūnas

----

Europos duomenų apsaugos priežiūros pareigūno nuomonė dėl pakeisto pasiūlymo dėl Tarybos reglamento, iš dalies keičiančio Reglamentą (EB) Nr. 1030/2002, nustatantį vienodą leidimų apsigyventi trečiųjų valstybių piliečiams formą

(2006/C 320/10)

EUROPOS DUOMENŲ APSAUGOS PRIEŽIŪROS PAREIGŪNAS,

atsižvelgdamas į Europos bendrijos steigimo sutartį, ypač į jos 286 straipsnį,

atsižvelgdamas į Europos Sąjungos pagrindinių teisių chartiją, ypač į jos 8 straipsnį,

atsižvelgdamas į 1995 m. spalio 24 d. Europos Parlamento ir Tarybos direktyvą 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo,

atsižvelgdamas į 2000 m. gruodžio 18 d. Europos Parlamento ir Tarybos reglamentą (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo, ypač į jo 41 straipsnį,

atsižvelgdamas į 2006 m. gegužės 11 d. gautą Komisijos prašymą pateikti nuomonę laikantis Reglamento (EB) Nr. 45/2001 28 straipsnio 2 dalies,

PRIĖMĖ ŠIĄ NUOMONĘ:

1.   ĮVADAS

2002 m. birželio 13 d. Taryba, stengdamasi suderinti valstybių narių trečiųjų šalių piliečiams išduodamų leidimų gyventi formą, priėmė Reglamentą (EB) Nr. 1030/2002, nustatantį vienodą leidimų apsigyventi trečiųjų valstybių piliečiams formą (1). Šeštojoje reglamento konstatuojamoje dalyje numatoma, kad valstybės narės ir Europos Komisija nustatytais laiko tarpais atsižvelgdamos į technologijų raidą svarstys, kaip reikėtų keisti leidimus siekiant sustiprinti jų apsauginius požymius. Kaip pavyzdys buvo pateikti biometriniai požymiai.

2003 m. rugsėjo 24 d. Europos Komisija pateikė pasiūlymą dėl Tarybos reglamento, iš dalies keičiančio Reglamentą (EB) Nr. 1030/2002 (2). Pasiūlymas dėl šio reglamento buvo pateiktas kartu su kitu pasiūlymu dėl Tarybos reglamento, iš dalies keičiančio Reglamentą (EB) Nr. 1683/95, nustatantį vienodą vizų formą. Pagrindinis abiejų pasiūlymų tikslas buvo į šias naujas vienodas leidimų apsigyventi ir vizų formas įtraukti biometrinius duomenis (turėtojo veido ir dviejų pirštų atspaudų atvaizdus). Dėl kai kurių technologinių neaiškumų, leidimo apsigyventi forma (įklija ar atskiras dokumentas) nebuvo nustatyta. Po konsultacijų procedūros šie pasiūlymai buvo pateikti Europos Parlamentui.

2006 m. kovo 10 d. Europos Komisija pateikė iš dalies pakeistą pasiūlymą (toliau — pasiūlymas) dėl Tarybos reglamento, iš dalies keičiančio Reglamentą (EB) Nr. 1030/2002. Šiame pakeistame pasiūlyme dėl galimos lustų be kontakto kolizijos buvo nuspręsta, kad forma yra atskiras dokumentas. Toms valstybėms narėms, kurios ketina į leidimą apsigyventi įdėti kontaktinį lustą, skirtą elektroninėms paslaugoms, bus nustatyta vieta (16 zona pagal pasiūlymo priedą).

Pasiūlymas dėl leidimų apsigyventi grindžiamas Europos bendrijos steigimo sutarties 63 straipsnio 3 dalies a punktu. Europos duomenų apsaugos priežiūros pareigūnas (EDAPP) pabrėžia, kad leidimas apsigyventi neturėtų būti laikomas kelionės dokumentu. Deja, 2003 m. pasiūlymu į tą patį dokumentą buvo įtraukti pasiūlymai dėl vizų ir leidimų apsigyventi, ir dėl to galėjo kilti nesusipratimų, nors tikslas buvo priimti nuoseklų požiūrį į biometrinės tapatybės nustatymo priemones ES. Todėl EDAPP palankiai vertina tai, kad vizos ir leidimai apsigyventi nebesiejami.

2.   PASIŪLYMO ANALIZĖ

2.1   Bendros nuostatos

EDAPP palankiai vertina tai, kad su juo konsultuojamasi pagal Reglamento (EB) Nr. 45/2001 28 straipsnio 2 dalį. Tačiau atsižvelgiant į 28 straipsnio 2 dalies privalomąjį pobūdį, ši nuomonė turėtų būti paminėta teksto preambulėje.

Pasiūlymu į leidimą apsigyventi įtraukiami biometriniai duomenys. EDAPP pripažįsta biometrinių duomenų naudojimo privalumus, tačiau pabrėžia, kad tokių duomenų naudojimas turės didžiulį poveikį, ir siūlo įtraukti griežtas apsaugos priemones, skirtas visam biometrinių duomenų naudojimui.

EDAPP palankiai vertina Tarybos ir Estijos Vyriausybės samprotavimus, visų pirma siekį sudaryti vienodas sąlygas savo piliečiams ir trečiųjų šalių piliečiams naudotis elektroninėmis paslaugomis turint tapatybės korteles ir leidimus apsigyventi (3). Šiuo pagrįstu pareiškimu taip pat patvirtinama tai, kad leidimas apsigyventi nėra laikomas kelionės dokumentu.

2.2   Biometriniai požymiai

Kaip pabrėžta keliose EDAPP (4) ir 29 straipsnio darbo grupės (5) nuomonėse, biometrinių duomenų įtraukimas ir jų panaudojimas su tapatybe susijusiuose dokumentuose turi būti sustiprintas ypač nuosekliomis ir rimtomis apsaugos priemonėmis. Biometriniai duomenys dėl keletos specifinių savybių ir esamų jų panaudojimo rizikos veiksnių, kuriuos reikia sušvelninti, yra labai jautrūs. Savo nuomonėje dėl pirmiau minėto pasiūlymo dėl SIS II EDAPP pasiūlė negalutinį bendrų pareigų ar reikalavimų, susijusių su šių duomenų ypatingumu, sąrašą ir bendrą metodiką bei geriausią jų panaudojimo praktiką.

Kadangi biometrinės sistemos nėra nei prieinamos visiems (6), nei visiškai tikslios, siekiant gerbti asmenų, kurie galėjo būti neteisingai atpažinti, orumą ir vengiant jiems užkrauti sistemos trūkumų naštą, turi būti įgyvendinamos lengvai prieinamos atsarginės procedūros.

EDAPP rekomenduoja, kad atsarginės procedūros būtų parengtos ir įtrauktos į pasiūlymo 2 straipsnio 1 dalį. Šios procedūros neturėtų nei mažinti leidimų apsigyventi saugumo lygio, nei niekinti asmenų su nenuskaitomais pirštų atspaudais.

Pasiūlymo 4a straipsnyje nurodyta, kad „valstybės narės į sąveikias formas taip pat įtraukia pirštų atspaudus“. EDAPP rekomenduoja pakeisti šią nuostatą, siekiant patikslinti ją, taip: „Valstybės narės į sąveikias formas taip pat įtraukia du pirštų atspaudus“. Šis patikslinimas sustiprins proporcingumo principą, kurio reikia laikytis visuose šio pasiūlymo etapuose.

Pagal pasiūlymo trečią konstatuojamąją dalį įtraukiant biometrines tapatybės nustatymo priemones reikėtų vadovautis ICAO dokumente Nr. 9303 dėl mašininio skaitymo vizų išdėstytomis specifikacijomis. Kaip jau buvo nurodyta, leidimas apsigyventi nėra kelionės dokumentas. Kaip pabrėžiama aiškinamajame memorandume, leidimas apsigyventi paprastai laikomas trečiųjų šalių piliečių tapatybės kortele. Todėl logiška manyti, kad tokie patys nacionalinėms tapatybės kortelėms nustatyti aukšto lygio saugumo standartai turėtų būti taikomi ir leidimams apsigyventi. Todėl EDAPP rekomenduoja išbraukti trečią konstatuojamąją dalį ir biometriniams požymiams, kurie bus įtraukti į leidimus apsigyventi, nustatyti aukštesnio lygio saugumo specifikacijas. Priede pateikta nuoroda į ICAO standartus taip pat turėtų būti pakeista aukšto lygio saugumo specifikacijomis, atitinkančiomis aplinkybes, kuriomis išduodamas leidimas apsigyventi.

2.3   Galimybė susipažinti su duomenimis ir jų panaudojimas

Visų pirma EDAPP palankiai vertina šiuo paskutiniuoju pasiūlymu dėl didesnio vadovavimosi tikslo ribojimo principu pasiektą pažangą. Vadovaujantis siūlomais pakeitimais leidimo apsigyventi biometriniai požymiai turi būti naudojami tik „dokumento autentiškumui ir savininko asmens tapatybei pagal tiesiogiai prieinamas palyginamas savybes“ patikrinti.

Pirmojoje konstatuojamoje dalyje primenamas vienas iš Amsterdamo sutarties tikslų — suteikti Europos Komisijai iniciatyvos teisę, kad būtų imtasi atitinkamų priemonių suderintos imigracijos politikos klausimais. Todėl gaila, kad Europos Komisija dėl konstitucinių apribojimų negali pasinaudoti šia pasiūlymo galimybe aiškiai nustatyti ir apibrėžti tas valdžios institucijas, kurios gali susipažinti su leidimo apsigyventi laikmenoje esančiais duomenimis. EDAPP rekomenduoja, kad Europos Komisija parengtų reikiamą procedūrą, siekiant geriau suderinti kompetentingų valdžios institucijų, atliekančių leidimų apsigyventi patikrinimus, apibrėžimą ir sąrašą. Kompetentingų valdžios institucijų sąrašas yra svarbus ne tik leidimą apsigyventi išdavusiai valstybei narei, bet ir kitoms Šengeno erdvės valstybėms narėms, kuriose gali prireikti nustatyti trečiosios šalies gyventojo tapatybę.

Ši rekomendacija yra dar svarbesnė atsižvelgiant į galimą elektroninėms paslaugoms skirto kontaktinio lusto įdėjimą į leidimą apsigyventi. Dėl šio naujo elemento be abejonės padaugės valdžios institucijų, kurios galėtų turėti prieigą prie leidimų apsigyventi. EDAPP nuomone, tokios pasekmės yra didžiai nepageidautinos.

2.4   Komitologija

Reglamento 2 straipsnyje yra išvardyti atvejai, kai 7 straipsnio 2 dalyje nurodyta komitologijos tvarka nustatomos vienodo pavyzdžio leidimams apsigyventi taikytinos papildomos techninės specifikacijos. Šiame pasiūlyme toliau patikslinami atvejai, kuriais reikėtų priimti tokius sprendimus. Šie sprendimai turės didelės įtakos tinkamam tikslo ribojimo ir proporcingumo principų įgyvendinimui. EDAPP patarimu, sprendimai, kurių įtaka duomenų apsaugai, pavyzdžiui, galimybei naudotis duomenimis ir duomenų įvedimui, duomenų kokybei, laikmenų techninei atitikčiai, biometrinių požymių apsaugos saugumo priemonėms, yra esminė, turėtų būti priimami taikant reglamentą ir laikantis bendro sprendimo procedūros.

Visais kitais duomenų apsaugai įtaką turinčiais atvejais EDAPP turėtų būti suteikta galimybė patarti dėl šio komiteto pasirinkimų. EDAPP patariamasis vaidmuo turėtų būti nurodytas reglamento 7 straipsnyje.

2.5   Elektroninis pagrindas

Kadangi leidimas apsigyventi nėra kelionės dokumentas, nėra rimtos priežasties laikytis ICAO standartų ir dėl to naudoti lustą be kontakto. Nebuvo įrodyta, kad ši technologija yra saugesnė už kontaktinį lustą; dėl jos atsiras tik papildoma su leidimų apsigyventi panaudojimu susijusi rizika.

Pagal naujai pasiūlytą 4 straipsnį valstybės narės galėtų į atskira kortele išduodamą leidimą apsigyventi įdėti antrą lustą. Šis antras lustas būtų kontaktinis ir skirtas elektroninėms paslaugoms. EDAPP norėtų ypatingai pabrėžti tokio pasiūlymo netinkamumą, kadangi juo nesilaikoma pagrindinių elementarių jautriems duomenims taikomų saugumo politikos taisyklių.

Dėl šio papildomo lusto atsiranda daug įvairių leidimo gyventi kortelės panaudojimo ir paskirties galimybių. Pirmojo lusto be kontakto, kuriame bus biometriniai požymiai, apsaugos saugumo profilio struktūra gali būti griežtai ir tinkamai nustatyta tik atsižvelgiant į kitų paskirties rūšių, pavyzdžiui, naudojimą e. verslo ir e. valdžios srityje, keliamą pavojų. Juk nėra garantijų, kad kortelė nebus naudojama, pavyzdžiui, pakankamai nesaugioje lustui be kontakto aplinkoje. Išties būtų netinkama, jei dėl šio papildomo lusto kiltų pavojus pirmajame luste esančių jautrių duomenų saugumui. Todėl ESAPP primygtinai rekomenduoja, kad pasiūlyme būtų nustatyti šie elementai:

3.   IŠVADA

EDAPP palankiai vertina šį pasiūlymą, kuriuo siekiama labiau suderinti ES imigracijos politiką apskritai ir, visų pirma, parengti vienodo pavyzdžio leidimą apsigyventi.

EDAPP pripažįsta, kad biometrinių požymių panaudojimas galėtų pagerinti leidimų apsigyventi apsaugą ir sustiprinti kovą su nelegalia imigracija bei nelegaliu gyvenimu šalyje. Tačiau įtraukiant biometrinius duomenis prie šių tikslų bus prisidedama tik tada, kai bus taikomos griežtos jų naudojimo apsaugos priemonės, ir tik tada, kai jų trūkumai bus sumažinti tinkamomis atsarginėmis procedūromis.

EDAPP rekomenduoja atidėti papildomo elektroninėms paslaugoms skirto lusto įtraukimą, kol bus parengti išsamūs poveikio ir rizikos įvertinimo tyrimai ir bus tinkamai išnagrinėti jų rezultatai.

Atsižvelgdamas į tai, kad leidimas apsigyventi nėra kelionės dokumentas ir todėl Šengeno erdvėje bus naudojamas kaip su tapatybe susijęs dokumentas, EDAPP pabrėžia, jog reikia priimti aukščiausio lygio saugumo standartus vadovaujantis valstybių narių, kurios rengia el. tapatybės korteles, priimtomis saugumo specifikacijomis.

Leidimų apsigyventi rengimo ir taikymo klausimu pageidautina, kad pasirenkant duomenų apsaugai didelės įtakos turinčias technologijas būtų taikomas reglamentas, laikantis bendro sprendimo procedūros. Kitais duomenų apsaugai įtaką turinčiais atvejais EDAPP bus suteiktas į reglamento 7 straipsnį įtrauktas patariamasis vaidmuo pasiūlyme nurodyto komiteto pasirinkimų klausimais.

Priimta Briuselyje, 2006 m. spalio 16 d.

Peter HUSTINX

Europos duomenų apsaugos priežiūros pareigūnas

----

(1)OL L 157, du 2002 6 15 p. 1.

(2)  COM/2003/558 galutinis.

(3)  kaip paaiškinta aiškinamajame memorandume.

(4)  2005 m. kovo 23 d. nuomonė dėl pasiūlymo dėl Europos Parlamento ir Tarybos reglamento dėl Vizų informacinės sistemos (VIS) ir apsikeitimo duomenimis apie trumpalaikes vizas tarp valstybių narių (OL C 181, 2005 7 23 p. 13).

2005 m. spalio 19 d. nuomonė dėl trijų pasiūlymų dėl antros kartos Šengeno informacinės sistemos (SIS II) (COM (2005)230 galutinis, COM (2005)236 galutinis ir COM (2005)237 galutinis), OL C 91, 2006 4 19 p. 38.

(5)  Nuomonė Nr. 7/2004 dėl biometrinių duomenų įtraukimo į leidimus gyventi ir vizas atsižvelgiant į Europos vizų informacinės sistemos (VIS) sukūrimą (Markt/11487/04/EN — WP 96) ir Darbinis dokumentas dėl biometrinių duomenų (MARKT/10595/03/EN — WP 80).

(6)  Apskaičiuota, kad maždaug 5 % žmonių negali pateikti tokių duomenų (nes jie neturi nuskaitomų pirštų atspaudų ar apskritai jų neturi).

----

III Pranešimai

Komisija

----

MEDIA 2007— Parengiamieji darbai, platinimas ir propagavimas

Pranešimas apie konkursą — EACEA Nr. 16/06

Programos, skatinančios Europos audiovizualinių kūrinių parengiamuosius darbus, platinimą ir propagavimą, įgyvendinimas

Parama gamybos projektų parengiamiesiems darbams („MEDIA naujieji talentai“, vienas kūrinys, projektų paketas)

(2006/C 320/11)

1.   Tikslai ir aprašymas

MEDIA 2007 (Parengiamųjų darbų konkursas) tikslas — skatinti parengiamuosius darbus pagal gamybos projektus, kurie skirti Europos ir tarptautinei rinkai, suteikiant paramą pagal šiuos žanrus: vaidybiniai filmai, meninė dokumentika, animacija ir multimedijos darbai.

2.   Kompanijos, galinčios teikti paraiškas

Teikti paraiškas gali tik nepriklausomos kompanijos, kurių pagrindinė veikla yra audiovizualinių ir/ar multimedijos darbų gamyba. Paraiškovų kompanijos turi būti įsteigtos vienoje iš žemiau išvardytų šalių: Europos Sąjungos šalyse, Europos ekonominės erdvės šalyse, dalyvaujančiose MEDIA 2007 programoje (Islandija, Lichtenšteinas, Norvegija) taip pat Šveicarijoje, jei su šia šalimi pagal MEDIA programą bus sudarytas naujas bendradarbiavimo susitarimas.

Paraiškovai taip pat privalo įrodyti, kad turi reikiamos patirties audiovizualinių darbų gamyboje, kaip tai numatyta konkurso nuostatose.

3.   Biudžetas

Visas biudžetas, numatytas projektų paramai, —13 mln. eurų. Europos Komisijos finansinė parama negali viršyti 50 % viso projekto remtinų išlaidų (60 % — projektams, išryškinantiems Europos kultūrų įvairovę). Didžiausia subsidijos suma projektų paketams — 150 000 eurų. Subsidija vieno kūrinio projektams siekia nuo 10 000 eurų iki 80 000 eurų priklausomai nuo žanro.

4.   Galutinė paraiškų padavimo data

Paraiškas reikia siųsti EACEA ne vėliau kaip iki

5.   Tolesnė informacija

Visas konkurso nuostatas ir paraiškų formas rasite interneto svetainėje:

http://ec.europa.eu/comm/avpolicy/media/index_en.html.

Paraiškos turi būti užpildytos atsižvelgiant į konkurso nuostatas bei naudojant pateiktas paraiškos formas.

----

----

MEDIA 2007— Parengiamieji darbai, platinimas, propagavimas ir mokymas

Kvietimas teikti pasiūlymus — EACEA 18/06

Mokymas

(2006/C 320/12)

1.   Tikslai ir aprašymas

Šis kvietimas teikti paraiškas paremtas Europos Parlamento ir Tarybos sprendimu nr 1718/2006/EB, kuriuo nustatoma daugiametė Bendrijos priemonių garso ir vaizdo paslaugų srityje 2007–2013 m. programa.

Viena iš planuojamų veiklos sričių yra profesinis garso ir vaizdo įrašų programų pramonės specialistų mokymas, siekiant jiems suteikti patirties ir įgūdžių, reikalingų kuriant Europos ir kitose rinkose konkurencingus gaminius tokiose srityse:

2.   Reikalavimus atitinkantys kandidatai

Konkursas skiriamas Europos kompanijoms, kurios įsteigtos šiose šalyse: 27 ES šalyse narėse ir Europos ekonominės erdvės šalyse, dalyvaujančiose MEDIA 2007 programoje (Islandija, Lichtenšteinas, Norvegija) taip pat Šveicarijoje, jei su šia šalimi pagal MEDIA programą bus sudarytas naujas bendradarbiavimo susitarimas.

Šiame kvietime teikti paraiškas gali dalyvauti kandidatai, priklausantys vienai iš toliau išvardytų kategorijų ir kurių veikla atitinka pirmiau minėtas veiklos sritis:

3.   Projektų biudžetas

Šiam kvietimui teikti pasiūlymus galima skirti daugiausia 4 340 000 eurų su sąlyga, kad jie bus panaudoti 2007 biudžetiniais metais.

Europos Komisijos parama negali viršyti 50 %/60 % viso projekto remtinų išlaidų.

Finansavimas yra teikiamas subsidijų pavidalu.

Ilgiausia galima projektų trukmė — 12 mėnesiai.

4.   Pateikimo terminas

Paraiškas reikia siųsti EACEA ne vėliau kaip iki 9.3.2007.

5.   Papildoma informacija

Visą kvietimo pateikti pasiūlymus tekstą ir paraiškų blankus galima rasti:

http://ec.europa.eu/comm/avpolicy/media/forma_en.html

Paraiškos turi būti parengtos išsamiame kvietimo aprašyme nustatytomis sąlygomis ir pateiktos numatyta forma.

----

----

PRANEŠIMAS SKAITYTOJAMS

Nuo 2007 m. sausio 1 d. Oficialiojo leidinio struktūra bus keičiama siekiant įvesti aiškesnį skelbiamų teisės aktų klasifikavimą, kuris vis dėlto išsaugos būtiną tęstinumą.

Naują struktūrą, papildytą pavyzdžiais, demonstruojančiais paiešką teisės aktų klasifikacijoje, bus galima rasti EUR-Lex tinklalapyje šiuo adresu:

http://eur-lex.europa.eu/lt/index.htm

----